ટૉઇલેટનું હાલ જે તૂટેલું સ્ટ્રક્ચર ઊભું છે એનો હજી પુરુષો યુરિનલ માટે ઉપયોગ કરે છે, જેને કારણે મુસીબતમાં વધારો થાય છે. હવે એ તૂટેલા સ્ટ્રક્ચરને કોઈ સાફ કરવાનું નથી એટલે એમાં યુરિન પાસ કરવાથી દિવસ દરમ્યાન એમાંથી માથું ફાડી નાખે એવી દુર્ગંધ આવતી હોય છે. યુરિનલની આજુબાજુના વેપારીઓ આ ત્રાસથી કંટાળી ગયા છે. તેમનું કહેવું છે કે અમે ફરિયાદ તો કરીએ છીએ કે જલદી આ ટૉઇલેટ પાછાં બનાવો, પણ કોઈ ધ્યાન આપતું નથી. એક વેપારીએ કહ્યું હતું કે ટૉઇલેટ બનાવવા માટેનો કૉન્ટ્રૅક્ટ લેવા માટે સુધરાઈના કૉન્ટ્રૅક્ટરોમાં ઝઘડા ચાલી રહ્યા છે જેને કારણે આ કામ ડીલે થઈ રહ્યું છે.